દરિયામાં એસ.એસ.બી. ના જવાનો વ્યવસ્થિત તાલીમ મેળવી શકે તે માટે પોરબંદરના દરિયાની પસંદગી કરવામાં આવી છે. આશરે 50 જેટલા જવાનો આ તાલીમ દરમિયાન કેનોઈંગ, વિન્ડ સર્ફિંગ, રોઈંગ, પેરાગ્લાઈડીંગ, વોટર બોટ, સ્નોકીંગ અને સ્કૂબા ડાઈવ જેવા પાણીના કરતબ બતાવ્યા હતા જે જોઇને લોકો ખુશ થઈ ગયા હતા. ઉલ્લેખનીય છે કે આગામી 15 દિવસ સુધી સશસ્ત્ર સીમા બલના જવાનો વોટર એડવેન્ચર સ્પોર્ટસની તાલીમના માધ્યમથી વિવિધ કવાયતો હાથ ધરશે. આજે સશસ્ત્ર સીમા બલના ડી.આઈ.જી. પી.કે. ગુપ્તાની ઉપસ્થિતિમાં વોટર એડવેન્ચર સ્પોર્ટસની તાલીમનો પ્રારંભ કરવામાં આવ્યો હતો.